לוטה רייניגר

לוטה רייניגר (בגרמנית: Lotte Reiniger; 2 ביוני 1899 – 16 ביוני 1981) הייתה במאית גרמניה (ואחר כך בריטית) של סרטי אנימציית צלליות. יצרה למעלה מ-40 סרטים. אחד מסרטיה הידועים הוא עלילות הנסיך אחמד, בין סרטי האנימציה באורך מלא הראשונים שנוצרו, והראשון שהשתמר עותק מלא שלו.

ביוגרפיה 
נולדה בברלין בשנת 1899. עוד בילדותה גילתה עניין רב באמנות סינית של בובות וצלליות, ואפילו בנתה תיאטרון בובות משלה, כדי שתוכל ליצור מופעים למשפחתה ולחבריה.

כנערה שגדלה בשנותיו הראשונות של הקולנוע, התאהבה רייניגר בקולנוע, ובמיוחד בסרטים של הבמאי הצרפתי הנודע ז'ורז' מלייס, שנודעו באפקטים המיוחדים שלהם.

בסופו של דבר שכנעה רייניגר את הוריה שיאפשרו לה להירשם לקבוצת תיאטרון, והחלה ליצור דיוקנאות וצלליות של השחקנים שסביבה. בשנים שלאחר מלחמת העולם הראשונה הצליחה מאוד בזכות סרטיה הקצרים.

בשנת 1923 הוציאה סרט ראשון באורך מלא, שהצליח מסחרית, אף על פי שרק כעבור שנה נמצא לו מפיץ.

עם עליית הנאצים לשלטון, בשנת 1933, החליטו רייניגר ובעלה להגר מגרמניה (שניהם היו פעילים בשמאל הפוליטי). הם נדדו ממדינה למדינה והמשיכו בעשיית סרטים.

בשנת 1935 התיישבה בלונדון והחלה לעסוק גם בפרסום.

בשנת 1979 קיבלה את אות מסדר הכבוד של הרפובליקה הפדרלית של גרמניה.

נפטרה בגיל 82 בגרמניה, ביוני 1981.

קישורים חיצוניים

 

 גוגל מציינים את יום הולדתה ה117 של הבמאית לוטה רייניגר
 קדימון לסרט "הרפתקאות הנסיך אחמד" (Die Abenteuer des Prinzen Achmed), מתוך פסטיבל קנדי לסרטי אנימציה
 

ערכים שבהם תבנית בריטניקה אינה מתאימה
מעוטרי מסדר הכבוד של הרפובליקה הפדרלית של גרמניה
אנימטורים
פליטות רדיפות הנאצים
במאיות קולנוע גרמניות
גרמניות שנולדו ב-1899
גרמנים שנולדו ב-1899
בריטיות שנולדו ב-1899
בריטים שנולדו ב-1899
בריטיות שנפטרו ב-1981
בריטים שנפטרו ב-1981